21.12.2022
MT
Il-Ġurnal Uffiċjali tal-Unjoni Ewropea
L 327/5
(24)
Fir-rigward ta’ kull għajnuna ad hoc koperta minn dan ir-Regolament mogħtija lil benefiċjarju li huwa intrapriża kbira, jenħtieġ li l-Istat Membru, minbarra l-kundizzjonijiet dwar l-effett ta’ inċentiv applikabbli għall-SMEs, jiżgura wkoll li l-benefiċjarju jkun analizza, f’dokument intern, il-vijabbiltà tal-proġett jew attività megħjuna kemm bl-għajnuna kif ukoll mingħajrha.
Jenħtieġ li l-Istat Membru jivverifika li dan id-dokument intern jikkon­ ferma żieda materjali fl-ambitu tal-proġett jew attività, żieda materjali fl-ammont totali minfuq mill-benefiċjarju fuq il-proġett megħjun jew attività jew żieda materjali fil-ħeffa tat-tlestija tal-proġett jew attività kkonċernat/a.
Jenħtieġ li jkun possibbli wkoll li jiġi stabbilit l-effett ta’ inċentiv abbażi tal-fatt li, fin-nuqqas tal-għajnuna, ilproġett ta’ investiment jew l-attività ma kinux isiru bħala tali fiż-żona rurali kkonċernata.
(25)
Jenħtieġ li l-iskemi ta’ għajnuna awtomatiċi fil-forma ta’ vantaġġi fiskali jibqgħu soġġetti għal kundizzjoni speċifika marbuta mal-effett ta’ inċentiv, fid-dawl tal-fatt li l-għajnuna li tirriżulta minn skemi bħal dawn tingħata b’mod awtomatiku.
Dik il-kundizzjoni speċifika tfisser li dawk l-iskemi ta’ għajnuna kellhom jiġu adottati qabel ma nbdiet l-attività jew qabel ma nbeda x-xogħol fuq il-proġett/attività megħjuna.
Madankollu, din il-kundizzjoni jenħtieġ li ma tapplikax fil-każ ta’ skemi fiskali suċċessivi, sakemm l-attività kienet diġà koperta mill-iskemi fiskali preċedenti fil-forma ta’ vantaġġi tat-taxxa.
Għall-valutazzjoni tal-effett ta’ inċentiv ta’ skemi ta’ għajnuna suċċessivi, il-mument kruċjali huwa l-mument meta l-miżura fiskali tkun ġiet stabbilita għall-ewwel darba fl-iskema oriġinali.
(26)
Fir-rigward żoni ta’ Natura 2000 (9) għall-agrikoltura, l-għan huwa li jiġu żgurati l-prestazzjoni u l-effiċjenza ambjentali tal-impriżi attivi fis-settur agrikolu.
Jenħtieġ li l-għajnuna għal kull ettaru tikkonforma mal-leġiżlazz­ joni tal-Unjoni u mal-liġijiet nazzjonali tal-Istati Membri kkonċernati dwar il-protezzjoni ambjentali, l-ilħuq talobjettivi agroambjentali u klimatiċi, inkluż l-istatus ta’ konservazzjoni tal-bijodiversità tal-ispeċijiet u tal-ħabitats kif ukoll it-tisħiħ tal-valur tal-amenitajiet pubbliċi taż-żoni Natura 2000.
(27)
Fir-rigward ta’ għajnuna għal konsolidazzjoni tal-art, għajnuna għal azzjonijiet ta’ informazzjoni biex jagħmlu linformazzjoni disponibbli għal għadd mhux definit ta’ benefiċjarji fis-setturi tal-agrikoltura u tal-forestrija, ilmiżuri ta’ promozzjoni fil-forma ta’ pubblikazzjonijiet immirati lejn is-sensibilizzazzjoni għal prodotti agrikoli fost il-pubbliku usa’, għajnuna għall-għoti ta’ kumpens għal telf ikkawżat minn event klimatiku avvers li jista’ jiġi assimilat ma’ diżastru naturali u event klimatiku avvers ieħor, għajnuna għall-għoti ta’ kumpens għall-kostijiet ta’ prevenzjoni, kontroll u eradikazzjoni ta’ mard tal-annimali jew ta’ pesti tal-pjanti u għal telf ikkawżat minn dak ilmard tal-annimali jew pesti tal-pjanti, għajnuna biex tkopri l-kostijiet tat-tneħħija jew il-qerda ta’ bhejjem mejta, għajnuna biex tagħmel tajjeb għall-ħsara kkawżata minn annimali protetti, għajnuna għall-iżvantaġġi relatati ma’ Natura 2000, għajnuna għar-riċerka, l-iżvilupp u l-innovazzjoni, għajnuna biex tagħmel tajjeb għall-ħsara kkaw­ żata minn diżastri naturali u għajnuna għall-investimenti favur il-konservazzjoni tal-patrimonju kulturali u natu­ rali fuq azjenda agrikola u fil-foresti, għajnuna għar-restawr tal-ħsara fil-foresti, għajnuna għall-parteċipazzjoni talbdiewa fi skemi ta’ kwalità għall-qoton u oġġetti tal-ikel u għajnuna għal impriżi li jipparteċipaw fi proġetti tasCLLD u proġetti tal-Grupp Operazzjonali tal-EIP jew jibbenefikaw minn tali proġetti, l-eżistenza ta’ effett ta’ inċentiv ma għandhiex tkun meħtieġa jew jenħtieġ li tiġi preżunta li tkun diġà teżisti jekk jiġu ssodisfati lkundizzjonijiet speċifiċi stabbiliti f’dawk il-kategoriji ta’ għajnuna f’dan ir-Regolament.
(28)
Bil-għan li jiġi żgurat li l-għajnuna tkun proporzjonata u limitata għall-ammont meħtieġ, jenħtieġ li l-ammonti massimi tal-għajnuna, kull meta jkun possibbli, jiġu espressi f’termini ta’ intensitajiet ta’ għajnuna fir-rigward ta’ sensiela ta’ kostijiet eliġibbli.
Fejn l-intensità massima tal-għajnuna ma tkunx tista’ tiġi stabbilita, minħabba li lkostijiet eliġibbli ma jkunux jistgħu jiġu identifikati jew inkella sabiex ikunu pprovduti strumenti aktar sempliċi għal ammonti żgħar, jenħtieġ li l-ammonti massimi ta’ għajnuna definiti f’termini nominali jkunu stabbiliti sabiex tiġi żgurata l-proporzjonalità tal-għajnuna.
Jenħtieġ li l-intensità tal-għajnuna u l-ammonti massimi ta’ għajnuna jiġu ffissati f’livell li jimminimizza d-distorsjonijiet tal-kompetizzjoni fis-settur megħjun filwaqt li jindirizzaw b’mod xieraq l-objettiv ta’ faċilitar tal-iżvilupp tal-attivitajiet ekonomiċi tal-benefiċjarji fis-settur tal-agrikoltura, fiż-żoni rurali, jew fis-settur tal-forestrija.
Fl-interessi tal-koerenza mal-interventi tal-iżvilupp rurali ffinanzjati millUnjoni, il-limiti massimi jenħtieġ li jiġu armonizzati ma’ dawk stabbiliti fir-Regolament (UE) 2021/2115 sa fejn dan ikun f’konformità mal-prinċipji tal-għajnuna mill-Istat li jirriżultaw mill-applikazzjoni tal-Artikolu 107(3), punt (c) tat-TFUE.
(29)
Għall-kalkolu tal-intensità tal-għajnuna, jenħtieġ li jiġu inklużi biss il-kostijiet eliġibbli.
Dan ir-Regolament ma jenħtieġx li jeżenta għajnuna li taqbeż l-intensità tal-għajnuna rilevanti bħala riżultat tal-inklużjoni tal-kostijiet ineliġibbli.
L-identifikazzjoni tal-kostijiet eliġibbli jenħtieġ li tkun appoġġata b’evidenza dokumentarja ċara, speċi­ fika u kontemporanja.
Il-kalkolu jenħtieġ li jkun ibbażat fuq l-ammonti qabel kwalunkwe tnaqqis tat-taxxa jew ta’
(9) Id-Direttiva tal-Kunsill 92/43/KEE tal-21 ta’ Mejju 1992 dwar il-konservazzjoni tal-abitat naturali u tal-fawna u l-flora selvaġġa (ĠU L 206, 22.7.1992, p. 7).